stanford-oval/wikipedia huggingface dataset:
ฮิจิกาตะ โทชิโซ
มรณกรรม

หลังจากคนโด อิซามิ หัวหน้ากลุ่มชินเซ็งงูมิยอมจำนนต่อกองทัพในนามของพระจักรพรรดิและถูกประหารชีวิตในวันที่ 17 พฤษภาคม ค.ศ. 1868 (นับตามปฏิทินจันทรคติของญี่ปุ่นคือวันที่ 25 เดือน 4) ฮิจิกาตะจึงกลายเป็นผู้นำกลุ่มชินเซ็งงูมิในการต่อต้านรัฐบาลใหม่ครั้งสุดท้าย หลังจากพักอยู่ที่แคว้นไอซุได้ระยะหนึ่ง เขาจึงนำหน่วยชินเซ็งงุมิไปยังเซ็นได เพื่อสมทบกับกองเรือของเอโนโมโตะ ทาเกอากิ ฮิจิกาตะตระหนักดีว่าสงครามที่เขาเข้าร่วมด้วยนั้นเป็นสงครามที่ไม่มีวันชนะ ครั้งหนึ่งเขาได้กล่าวกับมัตสึโมโตะ เรียวจุง นายแพทย์ในกองทัพนั้นว่า "ข้าไม่ได้เข้าสนามรบเพื่อจะได้ชัยชนะ แต่เพราะหากถึงคราวที่รัฐบาลโทกูงาวะต้องอับปางลง ย่อมเป็นเรื่องน่าละอายหากไม่มีใครสักคนยอมล่มจมไปพร้อมกับรัฐบาลนั้นด้วย นั่นคือเหตุผลว่าทำไมข้าต้องไป ข้าจะสู้ในการศึกที่เยี่ยมยอดที่สุดในชีวิตของข้า เพื่อพลีชีพให้แก่ประเทศนี้"
ในเดือนตุลาคม ค.ศ. 1868 ฮิจิกาตะและโอโตริ เคซูเกะนำกองทัพฝ่ายโทะกุงะวะยึดครองป้อมโกเรียวกากุ (ป้อมดาวห้าแฉก) ในการรบที่ฮาโกดาเตะ และดำเนินการกวาดล้างผู้ต่อต้านในพื้นที่อย่างต่อเนื่อง เมื่อมีการประกาศตั้งสาธารณรัฐเอโซะในเดือนธันวาคมปีเดียวกัน ฮิจิกาตะก็ได้รับการแต่งตั้งให้เป็นรองรัฐมนตรีกระทรวงทหารบก กองทัพฝ่ายพระจักรพรรดิดำเนินการโจมตีเอโซะต่อเนื่องทั้งทางบกและทางทะเล จนกระทั่งเมื่อมาถึงจุดสุดท้ายแห่งความขัดแย้งของการปฏิวัติ ในวันที่ 20 มิถุนายน ค.ศ. 1869 (นับตามปฏิทินจันทรคติของญี่ปุ่นคือวันที่ 11 เดือน 5) ฮิจิกาตะได้เสียชีวิตระหว่างการรบบนหลังม้าจากการถูกกระสุนปืนเข้าที่สำคัญบริเวณด้านหลังส่วนล่างของเขา หลังจากนั้นอีก 1 สัปดาห์ ป้อมโกเรียวกากุก็ตกเป็นของกองทัพฝ่ายพระจักรพรรดิ  กองทัพทั้งหมดของสาธารณรัฐเอโซะได้ยอมจำนนต่อรัฐบาลเมจิในที่สุด
ร่างของฮิจิกาตะถูกฝังที่ใดนั้นไม่มีใครทราบแน่ชัด แต่ได้มีการตั้งป้ายหลุมศพของเขาไว้ในบริเวณใกล้เคียงกับสถานีรถไฟฟ้าอิตาบาชิในกรุงโตเกียว โดยอยู่ถัดจากป้ายหลุมศพของคนโด อิซามิ  ที่ป้ายจารึกบทกวีลาตายของฮิจิกาตะ ซึ่งเขาได้มอบให้อิชิมูระ เท็ตสึโนซูเกะ ก่อนที่ตนจะเสียชีวิตไม่นาน ใจความว่า
"แม้ร่างข้าอาจทับถมลงบนเกาะเอโซะ แต่ดวงจิตข้าจะปกป้องผู้เป็นนายเหนือหัว ณ เบื้องบูรพาทิศ"
หนังสืออ่านเพิ่มเติม

Hijikata Toshizō and Okita Sōji. Hijikata Toshizō, Okita Sōji zenshokanshū edited by Kikuchi Akira. Tōkyō : Shin Jinbutsu Ōraisha, 1995. ISBN 4404023065.
Itō Seirō. Hijikata Toshizō no nikki. Tokyo: Shin Jinbutsu Ōraisha, 2000. ISBN 440402861X
Kikuchi Akira, et al.  Shashinshū Hijikata Toshizō no shōgai. Tōkyō : Shin Jinbutsu Ōraisha, 2001. ISBN 4404029306
Miyoshi Tōru.  Senshi no fu: Hijikata Toshizō no sei to shi. Tōkyō: Shueisha, 1993. ISBN 4087480011 ISBN 408748002X.
Tanaka Mariko and Matsumoto Naoko.  Hijikata Toshizō Boshin senki. Tōkyō : Shin Jinbutsu Ōraisha, 1976.
"Moe Yo Ken" ('Burn, My Sword') by Shiba Ryoutarou (http://moeyoken.blogspot.com/2009/01/1.html) Entire fictional biography of Toshizo (link no longer active)
Hillsborough, Romulus. Shinsengumi: The Shōgun's Last Samurai Corps. North Clarendon, Vermont: Tuttle Publishing, 2005.  ISBN 0804836272.
แหล่งข้อมูลอื่น

Hino city museum เก็บถาวร 2004-04-04 ที่ เวย์แบ็กแมชชีน (ญี่ปุ่น)
Hijikata Toshizo Archives (ญี่ปุ่น)
SamuraiWiki
ป้อมโกเรียวกากุ สมรภูมิแห่งสุดท้ายในชีวิตของฮิจิกาตะ โทชิโซ
ไพบูลย์ วัฒนศิริธรรม

| ไพบูลย์ วัฒนศิริธรรมม> ว.ม., ท.ช. |
| --- | --- |


รองนายกรัฐมนตรี
ดำรงตำแหน่ง 7 มีนาคม พ.ศ. 2550 – 6 กุมภาพันธ์ พ.ศ. 2551
นายกรัฐมนตรี: สุรยุทธ์ จุลานนท์
ก่อนหน้า: หม่อมราชวงศ์ปรีดิยาธร เทวกุล
ถัดไป: สุรพงษ์ สืบวงศ์ลี
รัฐมนตรีว่าการกระทรวงการพัฒนาสังคมและความมั่นคงของมนุษย์
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551
นายกรัฐมนตรี: สุรยุทธ์ จุลานนท์
ก่อนหน้า: วัฒนา เมืองสุข
ถัดไป: สุธา ชันแสง
 
ข้อมูลส่วนบุคคล
เกิด: 24 มีนาคม พ.ศ. 2484 อำเภอผักไห่ จังหวัดพระนครศรีอยุธยา
เสียชีวิต: 9 เมษายน พ.ศ. 2555 (71 ปี) โรงพยาบาลจุฬาลงกรณ์
คู่สมรส: คุณหญิง ชฎา วัฒนศิริธรรม

ไพบูลย์ วัฒนศิริธรรม (24 มีนาคม พ.ศ. 2484 — 9 เมษายน พ.ศ. 2555) อดีตรองนายกรัฐมนตรี และรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลพลเอกสุรยุทธ์ จุลานนท์ และอดีตผู้อำนวยการธนาคารออมสิน
ประวัติ

นายไพบูลย์ วัฒนศิริธรรม เกิดวันที่ 24 มีนาคม พ.ศ. 2484 ที่ บ้านนาคู ตำบลนาคู อำเภอผักไห่ จังหวัดพระนครศรีอยุธยา จบการศึกษาระดับปริญญาตรี สาขาเศรษฐศาสตร์ จากมหาวิทยาลัย Hull สหราชอาณาจักร สมรสกับ คุณหญิงชฎา วัฒนศิริธรรม เหรัญญิกสภากาชาดไทย อดีตกรรมการผู้จัดการใหญ่ ธนาคารไทยพาณิชย์ มีบุตรด้วยกัน 2 คนคือ นายพิชา วัฒนศิริธรรม (สมรสกับณัฎฐพร ทิตตยานนท์) และ นางชมพรรณ กุลนิเทศ (สมรสกับณัฐวุฒิ กุลนิเทศ)
นายไพบูลย์เคยทำงานในธนาคารแห่งประเทศไทย ตลาดหลักทรัพย์แห่งประเทศไทย เคยดำรงตำแหน่งผู้อำนวยการธนาคารออมสิน สมาชิกวุฒิสภา และสมาชิกสภาที่ปรึกษาเศรษฐกิจและสังคมแห่งชาติ
นายไพบูลย์รับตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลชั่วคราวของพลเอกสุรยุทธ์ จุลานนท์  เมื่อวันที่ 9 ตุลาคม พ.ศ. 2549 และรับตำแหน่งรองนายกรัฐมนตรีเพิ่มอีกตำแหน่ง เมื่อวันที่ 7 มีนาคม พ.ศ. 2550
นายไพบูลย์ ถึงแก่อนิจกรรมด้วยโรคมะเร็งตับอ่อน ขณะมีอายุได้ 71 ปี ที่โรงพยาบาลจุฬาลงกรณ์ เมื่อวันที่ 9 เมษายน พ.ศ. 2555 มีพิธีพระราชทานเพลิงศพเมื่อวันที่ 22 กรกฎาคม พ.ศ. 2555 ณ วัดธาตุทอง เขตวัฒนา กรุงเทพมหานคร
การศึกษาและวุฒิกิตติมศักดิ์

ไพบูลย์ วัฒนศิริธรรม สำเร็จการศึกษาระดับปริญญาตรี ด้านเศรษฐศาสตร์ จากมหาวิทยาลัย Hull ประเทศอังกฤษ เมื่อปี พ.ศ. 2510 ต่อมาได้ศึกษาจนสำเร็จการศึกษาหลักสูตร SEANZA Central Banking Course ในปี พ.ศ. 2517 และหลักสูตร Australian Management College Mount Eliza : Advanced Management Course ในปี พ.ศ. 2521
ในปี พ.ศ. 2528 สำเร็จการศึกษาหลักสูตร Wharton School of Finance – Philadelphia National Bank : Advanced Management Program for Overseas Bankers ต่อมาในปี พ.ศ. 2534 ผ่านการศึกษาจาก Institute of Development Research : Asian NGO Leadership Fellows Program และ พ.ศ. 2539 สถาบันพระปกเกล้า หลักสูตรการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 1
ไพบูลย์ ได้รับปริญญากิตติมศักดิ์ ดุษฎีบัณฑิตกิตติมศักดิ์ (สาขาเศรษฐศาสตร์) จากมหาวิทยาลัยธุรกิจบัณฑิตย์ ในปี พ.ศ. 2545 และปรัชญาดุษฎีบัณฑิตกิตติมศักดิ์ (สาขาการพัฒนาชุมชน) จากมหาวิทยาลัยราชภัฏนครศรีธรรมราช ในปี พ.ศ. 2548
การทำงาน

ไพบูลย์ วัฒนศิริธรรม เริ่มทำงานเป็นเจ้าหน้าที่และผู้บริหารในธนาคารแห่งประเทศไทย ในระหว่างปี พ.ศ. 2510 – พ.ศ. 2523 ต่อจากนั้นได้รับตำแหน่งกรรมการและผู้จัดการ ตลาดหลักทรัพย์แห่งประเทศไทย (พ.ศ. 2523 – พ.ศ. 2525) เป็นผู้ช่วยกรรมการผู้จัดการ ธนาคารไทยทนุ จำกัด (มหาชน) (พ.ศ. 2526 – พ.ศ. 2531) เป็นผู้อำนวยการ มูลนิธิบูรณะชนบทแห่งประเทศไทย ในพระบรมราชูปถัมภ์ (พ.ศ. 2531 – พ.ศ. 2540) และได้รับตำแหน่งกรรมการผู้จัดการ สำนักงานพัฒนาชุมชนเมือง การเคหะแห่งชาติ (พ.ศ. 2535 – พ.ศ. 2540)
ในปี พ.ศ. 2539 เป็นสมาชิกวุฒิสภา (มีนาคม พ.ศ. 2539 – มีนาคม พ.ศ. 2543) และในปี พ.ศ. 2540 เป็นผู้อำนวยการธนาคารออมสิน (ธันวาคม พ.ศ. 2540 – ตุลาคม พ.ศ. 2543) จากนั้นจึงมารับตำแหน่งประธานกรรมการ สถาบันพัฒนาองค์กรชุมชน (องค์การมหาชน) (พ.ศ. 2543 – พ.ศ. 2547 ) และเป็นสมาชิกสภาที่ปรึกษาเศรษฐกิจและสังคมแห่งชาติ (สิงหาคม พ.ศ. 2544 – สิงหาคม พ.ศ. 2548)
การทำงาน > การทำงานในคณะสมัชชาปฏิรูปประเทศ

นายไพบูลย์ วัฒนศิริธรรม ได้เข้ามามีบทบาททางการเมืองอีกครั้ง ภายหลังการชุมนุมของกลุ่มคนเสื้อแดง พ.ศ. 2553 ยุติลง โดยเข้ามาทำหน้าที่เป็นคณะกรรมการสมัชชาปฏิรูปประเทศ ซึ่งประกอบด้วยคณะกรรมการ จำนวน 27 คน เพื่อรวบรวมข้อมูล รับฟังความคิดเห็น และนำไปสู่นโยบายในการปฏิรูปประเทศไทย
เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

ประวัติจากเว็บไซต์รัฐบาลไทย เก็บถาวร 2007-09-30 ที่ เวย์แบ็กแมชชีน
ประวัติและหน้าที่ในฐานะรองนายกรัฐมนตรี จากเว็บไซต์สำนักนายกรัฐมนตรี เก็บถาวร 2007-10-16 ที่ เวย์แบ็กแมชชีน
เว็บบล็อกของนายไพบูลย์ วัฒนศิริธรรม เก็บถาวร 2007-08-12 ที่ เวย์แบ็กแมชชีน ที่ Gotoknow
| ก่อนหน้า |  | ไพบูลย์ วัฒนศิริธรรม |  | ถัดไป |
| --- | --- | --- | --- | --- |
| โฆสิต ปั้นเปี่ยมรัษฎ์ |  |   รองนายกรัฐมนตรี  ฝ่ายสังคม  (7 มีนาคม พ.ศ. 2550 – 6 กุมภาพันธ์ พ.ศ. 2551) |  | สหัส บัณฑิตกุล |
| ด ค กคณะรัฐมนตรีคณะที่ 56 ของไทย |
| --- | --- |
นายกรัฐมนตรี:  สุรยุทธ์ จุลานนท์ 
รองนายกรัฐมนตรี:  หม่อมราชวงศ์ปรีดิยาธร เทวกุล  โฆสิต ปั้นเปี่ยมรัษฎ์  ไพบูลย์ วัฒนศิริธรรม  สนธิ บุญยรัตกลิน 
สำนักนายกรัฐมนตรี:  ทิพาวดี เมฆสวรรค์  ธีรภัทร์ เสรีรังสรรค์  ประสิทธิ์ โฆวิไลกูล 
กลาโหม:  บุญรอด สมทัศน์ 
การคลัง:  หม่อมราชวงศ์ปรีดิยาธร เทวกุล  ฉลองภพ สุสังกร์กาญจน์  สมหมาย ภาษี 
การต่างประเทศ:  นิตย์ พิบูลสงคราม  สวนิต คงสิริ 
การท่องเที่ยวและกีฬา:  สุวิทย์ ยอดมณี  ณัฐ อินทรปาณ 
การพัฒนาสังคมและความมั่นคงของมนุษย์:  ไพบูลย์ วัฒนศิริธรรม  พลเดช ปิ่นประทีป 
เกษตรและสหกรณ์:  ธีระ สูตะบุตร  รุ่งเรือง อิศรางกูร ณ อยุธยา 
คมนาคม:  ธีระ ห้าวเจริญ  สรรเสริญ วงศ์ชะอุ่ม 
ทรัพยากรธรรมชาติและสิ่งแวดล้อม:  เกษม สนิทวงศ์ ณ อยุธยา  ยงยุทธ ยุทธวงศ์ † 
เทคโนโลยีสารสนเทศและการสื่อสาร:  สิทธิชัย โภไคยอุดม  โฆสิต ปั้นเปี่ยมรัษฎ์ † 
พลังงาน:  ปิยสวัสดิ์ อัมระนันทน์ 
พาณิชย์:  เกริกไกร จีระแพทย์  อรนุช โอสถานนท์ 
มหาดไทย:  อารีย์ วงศ์อารยะ  สุรยุทธ์ จุลานนท์  บัญญัติ จันทน์เสนะ  ธีรวุฒิ บุตรศรีภูมิ 
ยุติธรรม:  ชาญชัย ลิขิตจิตถะ 
แรงงาน:  อภัย จันทนจุลกะ 
วัฒนธรรม:  ไขศรี ศรีอรุณ 
วิทยาศาสตร์และเทคโนโลยี:  ยงยุทธ ยุทธวงศ์ 
ศึกษาธิการ:  วิจิตร ศรีสอ้าน  วรากรณ์ สามโกเศศ 
สาธารณสุข:  มงคล ณ สงขลา  มรกต กรเกษม  วัลลภ ไทยเหนือ 
อุตสาหกรรม:  โฆสิต ปั้นเปี่ยมรัษฎ์  ปิยะบุตร ชลวิจารณ์ 
 รัฐมนตรีช่วยว่าการ  † : รักษาการแทน  พ้นจากตำแหน่ง 
| ด ค กรัฐมนตรีว่าการกระทรวงการพัฒนาสังคมและความมั่นคงของมนุษย์ ของไทย |
| --- | --- | --- |
|  อนุรักษ์ จุรีมาศ  สรอรรถ กลิ่นประทุม  ประชา มาลีนนท์  วัฒนา เมืองสุข  ไพบูลย์ วัฒนศิริธรรม  สุธา ชันแสง  ชวรัตน์ ชาญวีรกูล  อนุสรณ์ วงศ์วรรณ  อุดมเดช รัตนเสถียร  วิฑูรย์ นามบุตร  อิสสระ สมชัย  สันติ พร้อมพัฒน์  ปวีณา หงสกุล  อดุลย์ แสงสิงแก้ว  อนันตพร กาญจนรัตน์  จุติ ไกรฤกษ์  วราวุธ ศิลปอาชา  (รัฐมนตรีช่วย) พลเดช ปิ่นประทีป  |  อนุรักษ์ จุรีมาศ  สรอรรถ กลิ่นประทุม  ประชา มาลีนนท์  วัฒนา เมืองสุข  ไพบูลย์ วัฒนศิริธรรม  สุธา ชันแสง  ชวรัตน์ ชาญวีรกูล  อนุสรณ์ วงศ์วรรณ  อุดมเดช รัตนเสถียร  วิฑูรย์ นามบุตร  อิสสระ สมชัย  สันติ พร้อมพัฒน์  ปวีณา หงสกุล  อดุลย์ แสงสิงแก้ว  อนันตพร กาญจนรัตน์  จุติ ไกรฤกษ์  วราวุธ ศิลปอาชา  (รัฐมนตรีช่วย) พลเดช ปิ่นประทีป  |  |
ซูปินามาราดะ!

ซีรีส์มังงะญี่ปุ่น
| --- | --- |
ซูปินามาราดะ!
スピナマラダ! (SUPINAMARADA!)
แนว: กีฬา (ฮอกกี้น้ำแข็ง)
มังงะ
เขียนโดย: ซาโตรุ โนดะ
สำนักพิมพ์: ชูเอชะ
ในเครือ: ยังจัมป์คอมิกส์
นิตยสาร: ยังจัมป์รายสัปดาห์
กลุ่มเป้าหมาย: เซเน็ง
วางจำหน่ายตั้งแต่: 14 กรกฎาคม พ.ศ. 2554 – 1 พฤศจิกายน พ.ศ. 2555
จำนวนเล่ม: 6
 สถานีย่อยการ์ตูนญี่ปุ่น
ซูปินามาราดะ! (ญี่ปุ่น: スピナマラダ!; โรมาจิ: Supinamarada!) เป็นซีรีส์มังงะญี่ปุ่นแนวกีฬา แต่งเรื่องและวาดภาพโดยซาโตรุ โนดะ เป็นเรื่องราวเกี่ยวกับนักสเกตลีลาผู้ย้ายมาอยู่ฮกไกโดหลังการเสียชีวิตของแม่ และเริ่มเล่นฮอกกี้น้ำแข็ง
ซีรีส์มังงะตีพิมพ์ในนิตยสารยังจัมป์รายสัปดาห์ตั้งแต่เดือนกรกฎาคม พ.ศ. 2554 ถึงพฤศจิกายน พ.ศ. 2555 ซูปินามาราดะ!ไม่ประสบความสำเร็จในด้านยอดขายในฐานะซีรีส์มังงะเรื่องแรกของโนดะ แต่จากเสียงชื่นชมต่อผลงานซีรีส์มังงะเรื่องถัดมาของโนดะคือโกลเดนคามุย ทำให้มีการพิจารณานำซีรีส์มังงะซูปินามาราดะ!มาวาดใหม่อีกครั้ง ซีรีส์มังงะเปิดตัวใหม่ในชื่อเรื่องว่า ด็อกส์เรด (ญี่ปุ่น: ドッグスレッド; โรมาจิ: Doggusureddo) เริ่มตีพิมพ์ในนิตยสารยังจัมป์รายสัปดาห์ในเดือนกรกฎาคม พ.ศ. 2566
อสูรน้อยคิทาโร่

บทความนี้เกี่ยวกับภาพยนตร์ที่สร้างจากการ์ตูนญี่ปุ่น สำหรับนักดนตรีชาวญี่ปุ่น ดูที่ คิทาโร
| อสูรน้อยคิทาโร่ |
| --- | --- |
ใบปิดภาพยนตร์
อำนวยการสร้าง: คัทสึฮิเดะ โมโตกิ
นักแสดงนำ: เอย์จิ เวนท์ซ เรนะ ทานากะ มาโอะ อิโนะอุเอะ
ผู้จัดจำหน่าย: J-Bics Film
วันฉาย:  28 เมษายน 2550   29 พฤศจิกายน 2550
ประเทศ: ญี่ปุ่น
ภาษา: ญี่ปุ่น
ต่อจากนี้: อสูรน้อยคิทาโร่ 2
ข้อมูลจาก IMDb
ข้อมูลจากสยามโซน
อสูรน้อยคิทาโร่ (ญี่ปุ่น: ゲゲゲの鬼太郎; โรมาจิ: GeGeGe no Kitarō; ทับศัพท์: เกะเกะเกะ โนะ คิทะโร) เป็นภาพยนตร์ญี่ปุ่น แนวแอ็คชั่นแฟนตาซี ที่สร้างมาจากการ์ตูนเรื่อง  อสูรน้อยคิทาโร่ นำแสดงโดย เอย์จิ เวนท์ซ, เรนะ ทานากะ, คันเป ฮาซามะ, โย โออิซุมิ เข้าฉายในประเทศญี่ปุ่น เมื่อวันที่ 28 เมษายน พ.ศ. 2550 และเข้าฉายในประเทศไทย วันที่ 29 พฤศจิกายน พ.ศ. 2550 เฉพาะโรงภาพยนตร์เครือเอเพ็กซ์ เท่านั้น
เนื้อเรื่อง

มนุษย์หนู (โย โออิซุมิ) รับจ้างมนุษย์ด้วยการให้เพื่อน ๆ ผีออกอาละวาดไล่ผู้คนในอพาร์ตเมนต์เพื่อไล่ที่ แต่ถูก คิทาโร่ (เอย์จิ เวนท์ซ) ขัดขวางซะก่อน มนุษย์หนูเลยเข้าไปในศาลเจ้าปีศาจจิ้งจอกและได้พบกับหินเรืองแสงสีเขียวก้อนหนึ่งเข้า และได้ขโมยมาโดยที่ไม่รู้ว่า นั่นคือ "หินปีศาจ" ของปีศาจจิ้งจอก คูโกะ (ซาโตชิ ฮาชิโมโตะ) จึงทำให้คูโกะโกรธแค้นมาก และประกาศตามล่าผู้ที่ขโมยไป
มนุษย์หนูนำเอาหินก้อนนี้ไปขายให้กับฮารุฮิโกะ (โก ริจู) พ่อของเคนตะ (รุกะ อุจิดะ) เด็กผู้ที่ชื่นชอบในตัวคิทาโร่ และ มิกะ (มาโอะ อิโนะอุเอะ) พี่สาวของเคนตะ ได้ไปเจอเข้าและถูกความชั่วร้ายจากหินครอบงำ จึงขโมยไป และถูกตำรวจจับขังคุก
คิทาโร่ ผีน้อยที่มีผมซ่อนเข็มเป็นอาวุธจึงต้องปกป้องเคนตะกับมิกะ พร้อมความช่ววยเหลือจากเพื่อน ๆ ผีทั้งหลาย ทั้ง พ่อตาเดียว (ให้เสียงพากย์โดย อิซามุ ทาโนนากะ) และปีศาจแมวสาว (เรนะ ทานากะ) และเพื่อน ๆ พ้องผีทั้งหลาย โดยทั้งหมดต้องเผชิญกับปีศาจจิ้งจอกที่เจ่าเล่ห์และเหล่าลูกสมุน
ดูเพิ่ม

รายชื่อผีญี่ปุ่น
แหล่งข้อมูลอื่น

เว็บไซต์ภาพยนตร์ เก็บถาวร 2010-07-31 ที่ เวย์แบ็กแมชชีน
วัดนางเศรษฐี

| วัดนางเศรษฐี |
| --- | --- |
วัดนางเศรษฐี
ข้อมูลทั่วไป
ประเภท: วัดร้าง
สถาปัตยกรรม: ศิลปะอยุธยาตอนปลาย
เมือง: ตั้งอยู่หลังโรงเรียนบ้านบางละมุง ตำบลบางละมุง อำเภอบางละมุง จังหวัดชลบุรีจังหวัดสุโขทัย
ประเทศ: ประเทศไทย
วัดนางเศรษฐี เป็นวัดร้างตั้งอยู่หลังโรงเรียนบ้านบางละมุง ตำบลบางละมุง อำเภอบางละมุง จังหวัดชลบุรี ซึ่งเหลือเพียงโบสถ์
วัดนางเศรษฐีสร้างในสมัยอยุธยาตอนปลาย ชาวบ้านเรียกกันว่า โบสถ์หลวงพ่อเศรษฐี มีหลักฐานปรากฏในพระราชพงศาวดารว่า พระยากำแพงเพชร (สมเด็จพระเจ้าตากสินมหาราช) เดินทัพผ่านบริเวณนี้ ซึ่งมีบริษัทเอกชนเข้ามาบูรณะแล้ว บริเวณใกล้เคียงมีโบสถ์ร้างอีกแห่ง ชาวบ้านเรียก "วัดร้าง" อยู่ห่างไปประมาณ 500 เมตร ชาวบ้านเล่าต่อกันมาว่า สร้างในสมัยเดียวกับวัดนางเศรษฐี แต่ไม่มีหน่วยงานใดเข้ามาบูรณะ
วัดนางเศรษฐีเคยมีนักโบราณคดีโดยอาจารย์จารึก วิไลแก้ว มาสำรวจประมาณกรกฎาคม พ.ศ. 2536 โดยเก็บข้อมูลเบื้องต้นตามโครงการศึกษาวิจัยโบราณคดีและประวัติศาสตร์เมืองนครนายก ตอบสนองแนวพระราชดำริ ของสำนักงานโบราณคดีและพิพิธภัณฑสถานแห่งชาติ
ลูกหลานใครหว่า? ป่วนซ่านายเจี๋ยมเจี้ยม

| ลูกหลานใครหว่า? ป่วนซ่านายเจี๋ยมเจี้ยม |
| --- | --- |

ฮันกึล: 과속스캔들
ฮันจา: 過速스캔들
อาร์อาร์: Gwasok Seukaendeul 
แมกคูน-ไรซ์ชาวเออร์: Kwasok Sŭk'aendŭl 
 
กำกับ: คัง ฮย็อง-ช็อล
เขียนบท: Kang Hyeong-cheol
อำนวยการสร้าง: Ahn Byeong-ki Sin Hye-yeon
นักแสดงนำ: ชา แท-ฮย็อน พัก โบ-ย็อง วัง ซ็อก-ฮย็อน
กำกับภาพ: Kim Jun-young
ตัดต่อ: Nam Na-yeong
ดนตรีประกอบ: Kim Jun-seok
ผู้จัดจำหน่าย: ลอตเตเอนเตอร์เทนเมนต์
วันฉาย:   3 ธันวาคม ค.ศ. 2008 (2008-12-03) 
ความยาว: 108 นาที
ประเทศ: เกาหลีใต้
ภาษา: เกาหลี
ทำเงิน: US$47.9 ล้าน
ลูกหลานใครหว่า? ป่วนซ่านายเจี๋ยมเจี้ยม (เกาหลี: 과속스캔들) เป็นภาพยนตร์เกาหลีใต้ปี ค.ศ. 2008 ที่เขียนและกำกับโดย คัง ฮย็อง-ช็อล และนำแสดงโดย ชา แท-ฮย็อน, พัก โบ-ย็อง และ วัง ซ็อก-ฮย็อน เป็นภาพยนตร์เรื่องแรกของผู้กำกับ คัง ฮย็อง-ช็อล และเป็นภาพยนตร์เกาหลีที่ทำรายได้สูงสุดแห่งปี ภาพยนตร์เรื่องนี้มีรีเมคในอาร์เจนตินา จีน และอินเดีย ซึ่งเข้าฉายในปี ค.ศ. 2010, 2016 และ 2020 ตามลำดับ
เนื้อเรื่อง

อดีตไอดอลวัยรุ่น นัม ฮย็อน-ซู (ชา แท-ฮย็อน) เขาอายุสามสิบเจ็ดปีและทำงานเป็นดีเจวิทยุ วันหนึ่งหญิงสาวชื่อ ฮวัง จ็อง-นัม (พัก โบ-ย็อง) ส่งเรื่องราวเกี่ยวกับชีวิตของเธอในฐานะแม่เลี้ยงเดี่ยวไปที่สถานีวิทยุที่ ฮย็อน-ซู ทำงานอยู่โดยบอกเขาว่าเธอกำลังจะไปพบพ่อของเธอ จากนั้นเขาก็พบว่าเขาเป็นพ่อของเธอเมื่อเขาพบกับเธอที่อพาร์ตเมนต์ของเขากับลูกชายของเธอคือ กี-ดง (วัง ซ็อก-ฮย็อน) เธอบอกเขาว่าชื่อจริงของเธอคือ แจ-อิน และแม่ของเธอคือ จ็อง-นัม ซึ่งเป็นรักแรกของ ฮย็อน-ซู เมื่อเขาได้ยินดังนั้นเขาไม่เชื่อในตอนแรก ดังนั้นพวกเขาจึงทำการทดสอบดีเอ็นเอและผลออกมายืนยันว่าดีเอ็นเอตรงกัน แจ-อิน ฝันที่จะได้แสดงบนเวทีในฐานะนักร้อง แต่ ฮย็อน-ซู กลัวว่าถ้าเธอทำอย่างนั้น เรื่องอื้อฉาวเรื่องที่เขาเป็นพ่อของเธออาจจะเปิดเผยออกมา เนื่องจากความนิยมที่เพิ่มขึ้นของ แจ-อิน ด้านพ่อของ กี-ดง พัค ซัง-ยุน (อิม จี-กยู) ได้ตามหา แจ-อิน พวกเขาพบกันและพูดคุยกัน โดยในตอนแรก ซัง-ยุน เข้าใจผิดว่า แจ-อิน มีสัมพันธ์กับ ฮย็อน-ซู และเมื่อ กี-ดง หายตัวไประหว่างการแสดงของ แจ-อิน ทาง ฮย็อน-ซู ตระหนักว่าเขาควรดูแลลูกสาวและหลานชายของเขาให้ดีกว่านี้
นักแสดง

ชา แท-ฮย็อน รับบทเป็น นัม ฮย็อน-ซู
พัก โบ-ย็อง รับบทเป็น ฮวัง จ็อง-นัม/ฮวัง แจ-อิน, ลูกสาวของ ฮย็อน-ซู
วัง ซ็อก-ย็อน รับบทเป็น ฮวัง กี-ดง, ลูกชายของ แจ-อิน
อิม จี-กยู รับบทเป็น พัก ซัง-ยุน, รักแรกของ แจ-อิน, พ่อของ กี-ดง
แหล่งข้อมูลอื่น

เว็บไซต์ทางการ (ในภาษาเกาหลี)
ลูกหลานใครหว่า? ป่วนซ่านายเจี๋ยมเจี้ยม ที่อินเทอร์เน็ตมูวีเดตาเบส
แม่แบบ:Kmdb film
ลูกหลานใครหว่า? ป่วนซ่านายเจี๋ยมเจี้ยม ที่ฮันซีเนมา
Variety review
LoveHKFilm review
Far East Film review เก็บถาวร 2014-10-11 ที่ เวย์แบ็กแมชชีน
บุคคลที่เกิดในปี พ.ศ. 2531

ด้านล่างนี้เป็นบุคคลที่เกิดในปี พ.ศ. 2531
มกราคม

9 มกราคม - สุชาร์ มานะยิ่ง พิธีกร นักแสดงหญิงชาวไทย
16 มกราคม - นีแกลส เปนต์เนอร์ นักฟุตบอลชาวเดนมาร์ก
20 มกราคม
อิสริยะ ภัทรมานพ นักร้อง นักแสดงชายชาวไทย
อร อรดี นักร้องลูกทุ่งหญิงชาวไทย
28 มกราคม - ณัฐวรา วงศ์วาสนา นักแสดงชาวไทย
31 มกราคม - เหมือนแพร พานะบุตร นักร้อง พิธีกรชาวไทย
กุมภาพันธ์

3 กุมภาพันธ์ - กยูฮย็อน นักร้องวงซูเปอร์จูเนียร์ชาวเกาหลีใต้
7 กุมภาพันธ์ - ไอ คาโงะ อดีตนักร้องหญิงชาวญี่ปุ่น
11 กุมภาพันธ์ - หลี่ ฉุน นักร้องหญิงชาวจีน
13 กุมภาพันธ์ - หลิน เกิงซิน นักแสดงชาวจีน
18 กุมภาพันธ์ - ชิมชางมิน (MAX TVXQ) นักร้องกลุ่มชายของเกาหลี
22 กุมภาพันธ์ - มิณฑิตา วัฒนกุล นักร้องและนักแสดงชาวไทย
29 กุมภาพันธ์
ก้านตอง ทุ่งเงิน นักร้องลูกทุ่งหญิงชาวไทย
การะเกด อาร์สยาม นักร้องลูกทุ่งหญิงชาวไทย
มีนาคม

3 มีนาคม - อุษามณี ไวทยานนท์ นักแสดงชาวไทย
5 มีนาคม
พิชญา เชาวลิต นักแสดงหญิงชาวไทย
อีลียา ควาชา นักกีฬากระโดดน้ำชาวยูเครน
9 มีนาคม - ภัทรนิษฐ์ แก้วมณี นักแสดงหญิงชาวไทย
12 มีนาคม - วิทวัส สิงห์ลำพอง นักแสดง พิธีกร และนายแบบชาวไทย
14 มีนาคม
ซูเมีย อบัลฮาจา นักมวยไทยชาวโมร็อกโก
ณธฤษภ์ ธรรมรสโสภณ นักฟุตบอลชาวไทย
23 มีนาคม - ณัฐชา วิทยากาศ นักแสดงชาวไทย
24 มีนาคม - สุธีวัน ทวีสิน นักร้องลูกทุ่งหญิงชาวไทย
25 มีนาคม - กาญจน์คณึง เนตรศรีทอง นักแสดงหญิงชาวไทย
30 มีนาคม - กณิณ ปัทมนันถ์ นักแสดงชาวไทย
เมษายน

3 เมษายน - ติม กรึล นักฟุตบอลชาวดัตช์
11 เมษายน - ชวัลกร วรรธนพิสิฐกุล นักแสดงหญิงชาวไทย
17 เมษายน - ทากาฮิโระ โมริอุจิ นักร้องนำวง ONE OK ROCK ชาวญี่ปุ่น
พฤษภาคม

17 พฤษภาคม - ปาลิตา โกศลศักดิ์ นักแสดงหญิงชาวไทย
18 พฤษภาคม - แทยัง วง บิ๊กแบง จากประเทศเกาหลีใต้
23 พฤษภาคม - จรณ โสรัตน์ นักแสดงชายชาวไทย
27 พฤษภาคม - เขมนิจ จามิกรณ์ นักแสดงหญิงชาวไทย
มิถุนายน

1 มิถุนายน - ทามากิ นามิ นักร้องหญิงชาวญี่ปุ่น
6 มิถุนายน - ธีรศิลป์ แดงดา นักฟุตบอลชาวไทย
8 มิถุนายน - ภคมน บุณยะภูติ นักร้อง นักแสดงชาวไทย
17 มิถุนายน - กฤษณพงศ์ เศลารมย์
24 มิถุนายน - นิชคุณ หรเวชกุล นักแสดง พิธีกร และนักร้องชาวไทย สมาชิกวง 2PM จากประเทศเกาหลี
28 มิถุนายน - ภูมิภาฑิต นิตยารส นักแสดง และพิธีกรชาวไทย (ถึงแก่กรรม 25 กันยายน พ.ศ. 2562)
กรกฎาคม

7 กรกฎาคม - พิชยดนย์ พึ่งพันธ์ นักแสดงชาวไทย
17 กรกฎาคม - ณัฐรัฐ โมริส เลอกรอง นักแสดงและนายแบบชาวไทย
26 กรกฎาคม - จิรัฐชัย ชยุติ นักร้องชาวไทย
27 กรกฎาคม - แคทลียา อินทะชัย นักร้องและนักแสดงชาวไทย
30 กรกฎาคม - สุษิรา แน่นหนา นักแสดง พิธีกร และนางแบบชาวไทย
สิงหาคม

1 สิงหาคม - กรวรรณ สุทธิวงศ์ นักร้องชาวไทย
3 สิงหาคม - โด๋ ถิ มิญ นักวอลเลย์บอลชาวเวียดนาม
8 สิงหาคม - เจ้าหญิงเบียทริซแห่งยอร์ก พระธิดาองค์โตในเจ้าชายแอนดรูว์ ดยุกแห่งยอร์ก กับซาราห์ ดัชเชสแห่งยอร์ก อดีตพระชายา
10 สิงหาคม - พรพรรณ ฤกษ์อัตการ นักแสดงและนางงามชาวไทย
18 สิงหาคม - ควอน จียง G-DRAGON วง บิ๊กแบง จากประเทศเกาหลีใต้
27 สิงหาคม - พัชรี เย็นแพง นักร้องลูกทุ่งหญิงชาวไทย
กันยายน

6 กันยายน - นิธิดล ป้อมสุวรรณ นักแสดงชาวไทย
16 กันยายน
เท็ดดี้ ไกเกอร์ นักร้องชายชาวอเมริกัน
สุมณทิพย์ ชี นักแสดงหญิงชาวไทย
20 กันยายน
ภัทริน ลาภกิตติกุล นักแสดงและพิธีกรชาวไทย
สุทธวรรณ สุบรรณ ณ อยุธยา นักการเมืองหญิงชาวไทย
ตุลาคม

4 ตุลาคม - ยูบิน สมาชิกวง Wonder Girls ชาวเกาหลีใต้
13 ตุลาคม - ฟ้าเพชรน้อย ส.จิตรพัฒนา แชมป์โลกมวยสากลเยาวชน
17 ตุลาคม - กรกันต์ สุทธิโกเศศ นักร้อง นักแสดงชื่อดัง ผู้ประกาศข่าวชาวไทย
18 ตุลาคม - ภัทรศยา เครือสุวรรณศิริ นักแสดงชาวไทย
20 ตุลาคม
ขวัญกวินท์ ธำรงรัฐเศรษฐ์ นักแสดง และนางแบบชาวไทย
ริสะ นีงากิ นักร้องหญิงชาวญี่ปุ่น
21 ตุลาคม - ทิตชญา ภูดิทกุลกานต์ นักแสดงชาวไทย
23 ตุลาคม - จิรวัฒน์ สอนวิเชียร นักฟุตซอลชาวไทย
27 ตุลาคม
ภูวรินทร์ คีแนน นักร้องชาวไทย
ฌอห์ณ จินดาโชติ นักแสดง และพิธีกรชาวไทย
พฤศจิกายน

6 พฤศจิกายน - เอมมา สโตน นักแสดงหญิงชาวอเมริกัน
19 พฤศจิกายน - ชัยนนท์ หาญคีรีรัตน์ ผู้ประกาศข่าว พิธีกรและนักร้องชาวไทย
23 พฤศจิกายน - พูลภัทร อัตถปัญญาพล นักแสดงชาวไทย
27 พฤศจิกายน - ชีรณัฐ ยูสานนท์ นักร้องและนักแสดงชาวไทย
29 พฤศจิกายน
อธิชนัน ศรีเสวก นักแสดง และนางแบบชาวไทย
พิมพ์นิภา จิตตธีรโรจน์ นักแสดงชาวไทย
ธันวาคม

4 ธันวาคม - มาริโอ้ เมาเร่อ นักแสดงชาวไทย
5 ธันวาคม - นวพล ลำพูน นักแสดงและนายแบบชาวไทย
7 ธันวาคม - บุษกร ตันติภนา นางแบบ นักร้อง นักแสดง พิธีกรรายการโทรทัศน์
10 ธันวาคม - กาญจน์เกล้า ด้วยเศียรเกล้า นักแสดงชาวไทย
17 ธันวาคม - ริน ทาคานาชิ นักแสดงชาวญี่ปุ่น
23 ธันวาคม - เอริ คาเมอิ นักร้องหญิงชาวญี่ปุ่น
28 ธันวาคม - พินทุสร ศรีณรงค์ นักดนตรีชาวไทยและหัวหน้าวงดุริยางค์เยาวชนไทย ในพระอุปถัมภ์สมเด็จพระเจ้าพี่นางเธอฯ
ดูเพิ่ม

บุคคลที่เกิดในปี พ.ศ. 2536
บุคคลที่เกิดในปี พ.ศ. 2535
บุคคลที่เกิดในปี พ.ศ. 2534
บุคคลที่เกิดในปี พ.ศ. 2533
บุคคลที่เกิดในปี พ.ศ. 2532
บุคคลที่เกิดในปี พ.ศ. 2530
บุคคลที่เกิดในปี พ.ศ. 2529
บุคคลที่เกิดในปี พ.ศ. 2528
บุคคลที่เกิดในปี พ.ศ. 2527
บุคคลที่เกิดในปี พ.ศ. 2526
หิโตปเทศ

หิโตปเทศฉบับภาษาเนปาล
หิโตปเทศ  (สันสกฤต: हितोपदेशः, IAST: Hitopadeśa, "ตำรับที่แนะนำประโยชน์เกื้อกูล") เป็นคัมภีร์อินเดียภาษาสันสกฤตประกอบด้วยนิทานอุทาหรณ์ที่มีตัวละครเป็นทั้งคนและสัตว์ คัมภีร์นี้ได้รวบรวมคำคม ความรู้ทางโลก และคำแนะนำด้านการเมืองไว้ด้วยภาษาที่เรียบง่ายและสวยงาม ได้รับการแปลเป็นหลายภาษา
ที่มาของคัมภีร์ไม่ทราบแน่ชัด แต่จากต้นฉบับตัวเขียนที่หลงเหลืออยู่ ระบุว่าแต่งขึ้น ค.ศ. 1373 (พ.ศ. 1916) อาจแต่งโดยนารายณะบัณฑิตซึ่งคงมีชีวิตอยู่ในรัชกาลพระเจ้าธวลจันทรแห่งเบงกอล เพราะปรากฏข้อความกล่าวถึงในช่วงท้ายของหิโตปเทศ นารายณะบัณฑิตได้อ้างถึงคัมภีร์ที่ใช้ในการเรียบเรียงหิโตปเทศอย่างปัญจตันตระและคัมภีร์อื่น ๆ อย่างนีติศตกะของจาณักยพราหมณ์ หรือ จาณักยศตกะ และกามันทกียนีติสาร ซึ่งเป็นวรรณกรรมนิติศาสตร์ของอินเดีย ส่วนในประเทศไทย พบอยู่ 9 สำนวน
มาโบโรชิ

ภาพยนตร์อนิเมะญี่ปุ่นในปี พ.ศ. 2566 กำกับโดยมาริ โอกาดะ
| มาโบโรชิ |
| --- | --- |
ใบปิดภาพยนตร์
กำกับ: มาริ โอกาดะ เซเม คิโดโกโระ
เขียนบท: มาริ โอกาดะ
อำนวยการสร้าง: มานาบุ โอตสึกะ
นักแสดงนำ: จุนยะ เอโนกิ เรนะ อูเอดะ มิซากิ คูโนะ
กำกับภาพ: ยูซูเกะ ทันนาวะ
ตัดต่อ: อายูมุ ทากาฮาชิ
ดนตรีประกอบ: มาซารุ โยโกยามะ
บริษัทผู้สร้าง: แมปปา 
ผู้จัดจำหน่าย:   วอร์เนอร์บราเธอส์พิคเจอส์ (ประเทศญี่ปุ่น, ฉายในโรงภาพยนตร์)  เน็ตฟลิกซ์ (ทั่วโลก) 
วันฉาย: 15 กันยายน พ.ศ. 2566
ความยาว: 111 นาที
ประเทศ: ญี่ปุ่น
ภาษา: ญี่ปุ่น
มาโบโรชิ (ญี่ปุ่น: アリスとテレスのまぼろし工場; โรมาจิ: Arisu to Teresu no Maboroshi Kōjō) เป็นภาพยนตร์อนิเมะญี่ปุ่นในปี พ.ศ. 2566 ผลิตโดยสตูดิโอแมปปาและจัดจำหน่ายโดยวอร์เนอร์บราเธอส์ ประเทศญี่ปุ่น ภาพยนตร์กำกับและเขียนบทโดยมาริ โอกาดะ เข้าฉายในโรงภาพยนตร์ที่ประเทศญี่ปุ่นในเดือนกันยายน พ.ศ. 2566
นักพากย์

| ตัวละคร | ญี่ปุ่น | ไทย |
| --- | --- | --- |
| คิคุอิริ มาซามุเนะ | จุนยะ เอโนกิ | สรวิศ ตงเท่ง |
| ซากามิ มุทสึมิ | เรนะ อูเอดะ | อธิตญา บุรณนัฏ |
| อิสึมิ | มิซากิ คูโนะ | กรรัตน์ วงศ์เวชสวัสดิ์ |
| คิคุอิริ อากิมุเนะ | โคจิ เซโตะ | คมสรร รัตนากรบดี |
| คิคุอิริ โทคิมุเนะ | เค็นโตะ ฮายาชิ | ธนากร ณ บางช้าง |
| ซาซากุระ ไดสุเกะ | ทากุ ยาชิโระ | ศิวพันธ์ บุณยรัตพันธุ์ |
| นิตตะ อัตสึชิ | ทาซูกุ ฮาตานากะ | ภาคภูมิ วันทอง |
| เซนบะ ยาสึนาริ | ไดกิ โคบายาชิ | จุลเมธ มละโยธา |
| โซโนเบะ ยูโกะ | อายากะ ไซโต | รติมา ชุติชูเดช |
| ฮาระ ฮินะ | มากิ คาวาเซะ | วิชยา หวังเชิดชูวงศ์ |
| เรนะ ยาสุมิ | ยูกิโยะ ฟูจิอิ | สิริกาญจน์ ศุภสิทธิกุลชัย |
| ซากามิ มาโมรุ | เซ็ตสึจิ ซาโต | รัตนชัย เหลืองวงศ์งาม |